**รายงานการประชุม**

สภาองค์การบริหารส่วนตำบลเขาขาว

สมัยวิสามัญ สมัยที่ 3 ประจำปี พ.ศ.2562

เมื่อวันอังคาร ที่ 29 ตุลาคม ๒๕62 เวลา 13.0๐ น.

ณ ห้องประชุมสภาองค์การบริหารส่วนตำบลเขาขาว

**ผู้มาประชุม**

1. นายดำรงค์ อุ่นศร ประธานสภาองค์กรบริหารส่วนตำบลเขาขาว
2. นายบรรจงกิจ บุญโชติ รองประธานสภาองค์กรบริหารส่วนตำบลเขาขาว
3. นายไพรัช พยาบาล เลขานุการสภาองค์กรบริหารส่วนตำบลเขาขาว
4. จตุพร จันทร์เทพ สมาชิกสภา อบต.เขาขาว หมู่ที่ 1
5. นายเดโช ชิตรัตน์ สมาชิกสภา อบต.เขาขาว หมู่ที่ 1
6. นายเกรียงศักดิ์ สุขช่วง สมาชิกสภา อบต.เขาขาว หมู่ที่ 2
7. นายสุนทร คารมดี สมาชิกสภา อบต.เขาขาว หมู่ที่ 2
8. นางสาวพิสมัย สีใส สมาชิกสภา อบต.เขาขาว หมู่ที่ 3
9. นางวิภู พรหมรักษา สมาชิกสภา อบต.เขาขาว หมู่ที่ 3
10. นายนนฑิพัฒน์ ปานกล่อม สมาชิกสภา อบต.เขาขาว หมู่ที่ 4
11. นายสายันต์ สุวรรณสังข์ สมาชิกสภา อบต.เขาขาว หมู่ที่ 5
12. นายปรีชา ทองอร่าม สมาชิกสภา อบต.เขาขาว หมู่ที่ 6
13. นายสุชาติ คงหอม สมาชิกสภา อบต.เขาขาว หมู่ที่ 6
14. นายเกรียงไกร หนูนวล สมาชิกสภา อบต.เขาขาว หมู่ที่ 7
15. นายสุธา ทองแผน สมาชิกสภา อบต.เขาขาว หมู่ที่ 7
16. นายสมพงษ์ ปั้นคง สมาชิกสภา อบต.เขาขาว หมู่ที่ 8
17. นายวิรัตน์ บุญมา สมาชิกสภา อบต.เขาขาว หมู่ที่ 8
18. นายสมโชค คงทอง สมาชิกสภา อบต.เขาขาว หมู่ที่ 9
19. นายจำรัส สวัสดี สมาชิกสภา อบต.เขาขาว หมู่ที่ 9
20. นายฤทธิ์ จิตรา สมาชิกสภา อบต.เขาขาว หมู่ที่ 10
21. นางเสาวภา รัตนบุรี สมาชิกสภา อบต.เขาขาว หมู่ที่ 10
22. นางสาวละออง แก้วเก้า สมาชิกสภา อบต.เขาขาว หมู่ที่ 11
23. นางสาวปัญยาลักษณ์ หมื่นใจ สมาชิกสภา อบต.เขาขาว หมู่ที่ 11
24. นายคัมภีร์ ชุมขุน สมาชิกสภา อบต.เขาขาว หมู่ที่ 12
25. นายสุริยันต์ ยิ้มสุด สมาชิกสภา อบต.เขาขาว หมู่ที่ 12

**ผู้เข้าร่วมประชุม**

1. นายเกษม สังข์แก้ว นายกองค์การบริหารส่วนตำบลเขาขาว
2. นายวิรัช มะลิแก้ว รองนายกองค์การบริหารส่วนตำบลเขาขาว
3. นายสมโชค สิทธิพงษ์ รองนายกองค์การบริหารส่วนตำบลเขาขาว
4. นางวจินา หนูแก้ว เลขานุการนายกองค์การบริหารส่วนตำบลเขาขาว

**เริ่มประชุมเวลา : เวลา 13.00 น.**

เมื่อที่ประชุมพร้อม มีสมาชิกสภาองค์การบริหารส่วนตำบลเขาขาวมาประชุมทั้งสิ้น 23 คน นายไพรัช พยาบาล เลขานุการอบต.เขาขาว ปลัดอบต.เขาขาว กล่าวเชิญนายดำรงค์ อุ่นศร ประธานสภาองค์การบริหารส่วนตำบลเขาขาว จุดเทียน ธูป บูชาพระรัตนตรัย และดำเนินการตามระเบียบวาระการประชุม

**ระเบียบวาระที่ ๑ : เรื่องที่ประธานแจ้งให้ที่ประชุมทราบ**

**นายดำรงค์ อุ่นศร ประธานสภาฯ** ขอขอบคุณท่านสมาชิกทุกท่านที่มาโดยพร้อมเพรียงกันและผมขอแจ้งให้ทุกท่านทราบว่าวันนี้มีชาวบ้านเข้าร่วมรับฟังการประชุมในครั้งนี้ จำนวน 3 ท่าน ครับ บัดนี้ผมขอเปิดประชุมสภาองค์การบริหารส่วนตำบลเขาขาว สมัยวิสามัญ สมัยที่ 3 ประจำปี พ.ศ.2562 ท่านปลัดมีอะไรบ้าง ครับ เมื่อไม่มี เชิญคุณบรรจงกิจ ครับ

**นายบรรจงกิจ บุญโชติ รองประธานสภาฯ** กราบเรียนท่านประธานที่เคารพสมาชิกสภาและคณะผู้บริหารทุกท่านครับ ผมมีเรื่องจะแจ้งให้ทราบเรื่องประกันรายได้ยางพาราครับ ประกันรายได้ยางพาราระยะที่ 1 โดยเมื่อวานผมได้ไปประชุมที่การยางทุ่งสงโดยที่มีชาวสวนยางเยอะเต็มไปหมด แต่ที่ผมจะแจ้งคือเราจะมีบาร์โค้ชโดยที่ผู้นำทุกคนน่าจะมีบาร์โค้ชตัวนี้ บาร์โค้ชตัวนี้สามารถเอาไปสแกนบัตรประชาชน 13 หลัก เพื่อให้ชาวบ้านได้เช็คและชาวบ้านจะได้รู้สิทธิ์ของตัวเองว่าตัวเองติดขัดตรงไหน โดยไม่ต้องไปที่การยาง และถ้ามีชื่ออยู่ในระบบแล้วไม่ต้องไป ให้รอรับเงินได้เลย โดยเขาจะโอนเงินให้ในวันที่ 1 – 15 พฤศจิกายน 62 ครับ และที่ประกันรายได้จะมีอยู่ 3 ตัว คือ ยางแผ่นดิบคุณภาพ 60 บาทต่อกิโล น้ำยางสด 57 บาทต่อกิโล ยางก้นถ้วย 23 บาทต่อกิโล ตอนนี้เขาเคาะราคาไว้แล้ว วันที่ 25 ที่ผ่านมารัฐจะสมทบ ยางแผ่นดิบคุณภาพ 21.03 บาทต่อกิโล น้ำยางสดรัฐจะให้ 19.28 บาทต่อกิโล ยางก้นถ้วย 6.81 บาทต่อกิโล ไม่เกิน 25 ไร่ต่อคน จ่ายสองเดือนครั้ง ก็ให้สมาชิกช่วยกันบอกต่อๆกันด้วย แจ้งให้ทราบครับท่านประธาน ขอบคุณครับ

**นายดำรงค์ อุ่นศร ประธานสภาฯ** เชิญคุณสุริยันต์ ยิ้มสุด ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพ เพื่อนสมาชิก คณะผู้บริหาร และท่านผู้เข้าร่วมรับฟังการประชุม กระผมนายสุริยันต์ ยิ้มสุด สมาชิก หมู่ที่ 12 ผมขออนุญาตเพิ่มเติมจากท่านสมาชิกหมู่ที่ 5 โครงการประกันรายได้ชาวสวนยางเพื่อความเข้าใจที่ตรงกันต้องขออนุญาตท่านสมาชิกหมู่ที่ 5 ในฐานะที่ท่านเป็นท่านประธานเครือข่ายระดับจังหวัดและกระผมในฐานะกรรมการเครือข่ายสาขาทุ่งสง-บางขัน คือผู้ที่มีสิทธิ์เข้าร่วมโครงการต้องเป็นเกษตรกรชาวสวนยางที่ขึ้นทะเบียนแจ้งข้อมูลกับการยางแห่งประเทศไทยก่อนวันที่ 12 สิงหาคม 2562 แจ้งท่านให้เข้าใจด้วย เดี๋ยวจะหาว่าไม่มีชื่อนะครับ หลักเกณฑ์ข้อกำหนดเมื่อสักครู่ สมาชิกหมู่ที่ 5 ได้บอกรายละเอียดไปแล้วว่าได้กิโลกรัมล่ะ เท่าไหร่ และยังมีเพิ่มเติมหนังสือสั่งการนำร่องที่ผมได้เข้าร่วมกันประชุมกับท่านสมาชิกหมู่ที่ 5 หนังสือสั่งการเมื่อวันที่ 25 ตุลาคม 2562 จากการยางแห่งประเทศไทยเรียนผู้อำนวยการการยางแห่งประเทศไทย ตามหนังสือด่วน ที่ กศ202/0075 ลว 27 ตุลาคม 2559 ได้สั่งการให้ กยท ดำเนินการจัดเก็บข้อมูลในพื้นที่ไม่มีเอกสารสิทธิ์ ตั้งแต่วันที่ 1 กรกฎาคม 2559 ระยะเวลารับแจ้งข้อมูลในพื้นที่ที่ไม่มีเอกสารสิทธิ์ ภายในวันที่ 30 ธันวาคม 2559 ซึ่งขณะนี้ได้หมดเขตไปแล้วครับ แต่ขณะนี้การยางแห่งประเทศไทยได้เปิดขยายให้เกษตรกรที่ปลูกยางในพื้นที่ที่ไม่มีเอกสารสิทธิ์ขึ้นทะเบียนรอบใหม่ ตั้งแต่วันที่ 1 พฤศจิกายน 2562 นี้ เกษตรกรชาวสวนยางที่ปลูกสวนยางในพื้นที่ไม่มีเอกสารสิทธิ์สามารถไปขึ้นทะเบียนต่อ แจ้งให้เกษตรกรชาวสวนยางให้ทราบด้วยนะครับ ขอบคุณมากครับ

**นายดำรงค์ อุ่นศร ประธานสภาฯ** ขอขอบคุณท่านสมาชิกทั้ง 2 ท่าน และหากท่านสมาชิกท่านใดยังไม่เข้าใจก็ให้ไปสอบถามท่านสมาชิกหมู่ที่ 5 และ หมู่ที่ 12 ได้นะครับ

**ระเบียบวาระที่ ๒ : เรื่อง รับรองรายงานการประชุมสภาฯ สมัยสามัญ สมัยที่ 3 ประจำปี พ.ศ.2562 ครั้งที่ 2 เมื่อวันที่ 31 พฤษภาคม 2562**

**นายดำรงค์ อุ่นศร ประธานสภาฯ** ไม่ทราบว่ามีสมาชิกท่านใดจะแก้ไขส่วนไหนหรือไม่ครับ ถ้าไม่มีผมถือว่ารายการประชุมสมัยวิสามัญ สมัยที่ 3 ประจำปี พ.ศ.2562ครั้งที่ 2 เมื่อวันที่ 31 พฤษภาคม 2562 ถูกต้องนะครับต่อไปเป็นระเบียบวาระที่ 3 ครับ

**ระเบียบวาระที่ 3 : เรื่องเพื่อพิจารณาคัดเลือกสมาชิกสภาเป็นคณะกรรมการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561**

**ระเบียบวาระที่ 3.1 :** คัดเลือกคณะกรรมการพัฒนาองค์การบริหารส่วนตำบลเขาขาว จำนวน 3 คน

**นายดำรงค์ อุ่นศร ประธานสภาฯ** ขอให้ท่านสมาชิกเสนอชื่อสมาชิกเพื่อเป็นคณะกรรมการพัฒนาท้องถิ่นคนที่ 1 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพผมสุริยันต์ ยิ้มสุด สมาชิกสภาองค์การบริหารส่วนตำบลเขาขาว หมู่ที่ 12 ผมขอเสนอนายสมพงษ์ ปั้นคง สมาชิกหมู่ที่ 8 เป็นคณะกรรมการพัฒนาท้องถิ่น ครับ

**ผู้รับรอง** 1. นางจตุพร จันทร์เทพ สมาชิกหมู่ที่ 1

2.นายเกรียงไกร หนูนวล สมาชิกหมู่ที่ 7

**นายดำรงค์ อุ่นศร ประธานสภาฯ** ขอให้ท่านสมาชิกเสนอชื่นคณะกรรมการพัฒนาท้องถิ่นคนที่ 2 ครับ

**นางสาวพิสมัย สีใส สมาชิก อบต.เขาขาว หมู่ที่ 3** เรียนท่านประธานสภาฯ ที่เคารพ เพื่อนสมาชิกและคณะผู้บริหาร ดิฉันขอเสนอนายนนฑิพัฒน์ ปานกล่อม สมาชิกหมู่ที่ 4 เป็นคณะกรรมการพัฒนาท้องถิ่นค่ะ

**ผู้รับรอง** 1. นายบรรจงกิจ บุญโชติ สมาชิกหมู่ที่ 5

2.นางสาวปัญญาลักษณ์ หมื่นใจ สมาชิกหมู่ที่ 11

**นายดำรงค์ อุ่นศร ประธานสภาฯ** ขอให้ท่านสมาชิกเสนอชื่นคณะกรรมการพัฒนาท้องถิ่นคนที่ 3 ครับ

**นายสมพงษ์ ปั้นคง สมาชิก อบต.เขาขาว หมู่ที่** 8 เรียนท่านประธานสภาฯ ที่เคารพ เพื่อนสมาชิกและคณะผู้บริหาร กระผม เสนอนายบรรจงกิจ บุญโชติ สมาชิกหมู่ที่ 5 เป็นคณะกรรมการพัฒนาท้องถิ่น ครับ

**ผู้รับรอง** 1. นายสุธา ทองแผน สมาชิกหมู่ที่ 7

2.นายสุชาติ คงหอม สมาชิกหมู่ที่ 6

**นายดำรงค์ อุ่นศร ประธานสภาฯ** ยังมีท่านสมาชิกสภาฯท่านใดประสงค์จะเสนอชื่อคณะกรรมการพัฒนาท้องถิ่นอีกบ้างครับ เมื่อไม่มีสรุปว่าที่ประชุมสภาฯ มีมติคัดเลือกคณะกรรมการพัฒนาท้องถิ่น จำนวน 3 ท่านประกอบด้วย

1. นายสมพงศ์ ปั้นคง
2. นายนนฑิพัฒน์ ปานกล่อม
3. นายบรรจงกิจ บุญโชติ

**ระเบียบวาระที่ 3.2 :** คัดเลือกคณะกรรมการติดตามและประเมินผลแผนพัฒนาท้องถิ่น จำนวน 3 คน

**นายดำรงค์ อุ่นศร ประธานสภาฯ** ขอให้ท่านสมาชิกเสนอชื่อสมาชิกเพื่อเป็นคณะกรรมการติดตามและประเมินผลแผนพัฒนาท้องถิ่นคนที่ 1 ครับ

**นางสาวพิสมัย สีใส สมาชิก อบต.เขาขาว หมู่ที่ 3** เรียนท่านประธานสภาฯ ที่เคารพ เพื่อนสมาชิกและคณะผู้บริหาร ดิฉันขอเสนอนายสุริยันต์ ยิ้มสุด สมาชิกหมู่ที่ 12 เป็นคณะกรรมการติดตามและประเมินผลแผนพัฒนาท้องถิ่นค่ะ

**ผู้รับรอง** 1. นางสาวปัญญาลักษณ์ หมื่นใจ สมาชิกหมู่ที่ 11

2.นางละออง แก้วเกล้า สมาชิกหมู่ที่ 11

**นายดำรงค์ อุ่นศร ประธานสภาฯ** ขอให้ท่านสมาชิกเสนอชื่อสมาชิกเพื่อเป็นคณะกรรมการติดตามและประเมินผลแผนพัฒนาท้องถิ่นคนที่ 2 ครับ

**นายบรรจงกิจ บุญโชติ สมาชิก อบต.เขาขาว หมู่ที่** 5 เรียนท่านประธานสภาฯ ที่เคารพ เพื่อนสมาชิกและคณะผู้บริหาร กระผมขอเสนอนางสาวพิสมัย สีใส สมาชิกหมู่ที่ 3 เป็นคณะกรรมการติดตามและประเมินผลแผนพัฒนาท้องถิ่นครับ

**ผู้รับรอง** 1. นายเกรียงไกร หนูนวล สมาชิกหมู่ที่ 7

2.เกรียงศักดิ์ สุขช่วง สมาชิกหมู่ที่ 2

**นางสาวพิสมัย สีใส สมาชิก อบต.เขาขาว หมู่ที่ 3** เรียนท่านประธานสภาฯ ที่เคารพ เพื่อนสมาชิกและคณะผู้บริหาร ดิฉันขอเสนอนายปรีชา ทองอร่าม สมาชิกหมู่ที่ 6 เป็นคณะกรรมการติดตามและประเมินผลแผนพัฒนาท้องถิ่นค่ะ

**ผู้รับรอง** 1. นางสาวปัญญาลักษณ์ หมื่นใจ สมาชิกหมู่ที่ 11

2.นายสุชาติ คงหอม สมาชิกหมู่ที่ 6

**นายดำรงค์ อุ่นศร ประธานสภาฯ** ยังมีท่านสมาชิกสภาฯท่านใดประสงค์จะเสนอชื่อคณะกรรมการติดตามและประเมินผลแผนพัฒนาท้องถิ่นอีกบ้างครับ เมื่อไม่มีสรุปว่าที่ประชุมสภาฯ มีมติคัดเลือกคณะกรรมการติดตามและประเมินผลแผนพัฒนาท้องถิ่น จำนวน 3 ท่านประกอบด้วย

1. นายสุริยันต์ ยิ้มสุด
2. นางสาวพิสมัย สีใส
3. นายปรีชา ทองอร่าม

**ระเบียบวาระที่ 4 : พิจารณาให้ความเห็นชอบร่างข้อบัญญัติองค์การบริหารส่วนตำบล เขาขาวเรื่องการติดตั้งบ่อดักไขมันบำบัดน้ำเสียในอาคาร พ.ศ.2562**

**นายดำรงค์ อุ่นศร ประธานสภาฯ** เรื่องนี้หากมีสมาชิกท่านใดมีความข้องใจที่จะสอบถามในเรื่องเรื่องเรียนเชิญครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 ในการออกข้อบัญญัติขององค์การบริหารส่วนตำบลเขาขาว ไม่ว่าเรื่องใดก็แล้วแต่ถือว่าเป็นสิ่งที่สำคัญ แต่ผมมีความข้องใจประมาณปีกว่าๆที่ อบต.เขาขาว เคยออกข้อบัญญัติเกี่ยวกับเรื่องการควบคุมมลพิษเรื่องบำบัดน้ำเสียเรื่องกลิ่นควันที่รวบรวมในเล่มนั้น และการออกข้อบัญญัติในครั้งก่อนผมคิดว่ามันรัดกุมแล้ว แต่พอมาดูเรื่องข้อบัญญัติการติดตั้งบ่อดักไขมันบำบัดน้ำเสียในอาคาร ข้อเก่านี้ ผมว่ามันจะซ้ำซ้อนครับ และกลัวว่าจะต้องไปแก้ปัญหากับข้อบัญญัติข้อเก่า เพราะข้อบัญญัติตัวเก่าระบุไว้ว่าน้ำเสียห้ามปล่อยลงแม่น้ำลำคลอง แต่ข้อบัญญัติตัวนี้สามารถปล่อยน้ำเสียลงแม่น้ำได้ครับ เท่าที่ผมอ่านดูรายละเอียดแต่ต้องมีบ่อ สมมุติว่าบ่อ 1 ลบ.ม. โรงงานใช้ในแต่ละวัน 10 ลบ.ม. น้ำที่ลงไป 10 ลบ.ม.จะไปเก็บอยู่ได้แค่ในบ่อดักไขมันนี้ได้แค่ 1 ลบ.ม. และที่เหลืออีก 9 ลบ.ม.ต้องลงลำห้วยลำคลอง ผมคิดว่ามันขัดกันครับท่านประธานกับข้อบัญญัติตัวก่อนครับ ผมไม่ทราบว่าท่านสมาชิกได้ศึกษาข้อบัญญัติตัวนี้หรือไม่ครับ ผมดูแล้วว่าข้อบัญญัติตัวนี้แม้แต่ครัวเรือนจะต้องทำและปัญหาต่อไปสมมุติว่าบ้านผมอยู่ใกล้ลำคลองปกติก็ปล่อยน้ำที่ใช้ในครัวเรือนอยู่ตลอด แต่ถ้าออกข้อบัญญัติตัวนี้จะต้องปฏิบัติถ้าไม่ปฏิบัติเจ้าหน้าที่ที่รับผิดชอบมีความผิด เพราะฉะนั้นผมคิดว่าน่าจะศึกษารายละเอียดหรือเจ้าหน้าที่ที่รับผิดชอบต้องอธิบายให้เข้าใจว่าการปฏิบัติเป็นอย่างไรถ้ามิฉะนั้นจะมีปัญหาอีกครับ อย่างเช่นการออกข้อบัญญัติครั้งก่อนเรื่องการควบคุมมลพิษจากน้ำเสีย กลิ่นควัน เราออกข้อบัญญัติเสร็จแล้วเราก็ปฏิบัติได้มั้ยครับท่านประธาน ในเมื่อปฏิบัติไม่ได้ก็ไม่รู้ว่าจะออกไปทำไม ขณะนี้ก็ยังมีกลิ่นเหม็นทั้งเขาขาวเลยครับท่านประธาน และเจ้าหน้าที่ที่เกี่ยวข้องเคยออกไปดูบ้างมั้ย และนี่มาออกข้อบัญญัติตัวนี้อีกท่านประธาน ถ้าพูดถึงสหกรณ์การเกษตร ทาง อบต.เขาขาว เข้มงวดเหลือเกิน ทั้ง 5 สหกรณ์ในอบต.เขาขาว ต้องเก็บภาษีโรงเรือนจะต้องสูบบ่อบำบัดน้ำเสียควบคุมเหลือเกินกับบริษัทเอกชน และเจ้าหน้าที่ที่รับผิดชอบไม่ไปดูแลบ้างละครับ ขอบคุณมากครับท่านประธาน

**นายดำรงค์ อุ่นศร ประธานสภาฯ** ขอบคุณครับ ขอเชิญท่านสมาชิกหมู่ที่ 8 ครับ

**นายสมพงษ์ ปั้นคง สมาชิก อบต.เขาขาว หมู่ที่** 8 เรียนท่านประธานสภาฯ ที่เคารพ เพื่อนสมาชิกและคณะผู้บริหาร กระผม นายสมพงษ์ ปั้นคง สมาชิกหมู่ที่ 8 เรื่องข้อบัญญัติองค์การบริหารส่วนตำบลเขาขาวเรื่องการติดตั้งบ่อดักไขมันบำบัดน้ำเสียในอาคาร พ.ศ.2562 ตามที่กระผมได้ฟังท่านสมาชิกหมู่ที่ 12 ได้อภิปรายมานั้นคือท่านหมายถึงจะให้ปฏิบัติเกี่ยวให้ทั่วถึง ทั้ง สหกรณ์,บริษัทเอกชน,และทุกครัวเรือน แต่ความเข้าใจของผมข้อบัญญัติตัวนี้น่าจะควบคุมอาคารที่ปล่อยน้ำเสียลงในแม่น้ำลำคลองหรือสายน้ำหลัก ตรงนี้ผมมองว่าน่าจะไม่ได้บังคับทุกครัวเรือน ถ้าเป็นเช่นนี้ผมก็สนับสนุนครับ แต่ก็ขอให้เจ้าหน้าที่ที่รับผิดชอบได้ชี้แจงก่อนครับ ขอบคุณครับท่านประธาน

**นายดำรงค์ อุ่นศร ประธานสภาฯ** ขอบคุณครับ ยังมีสมาชิกท่านอื่นจะสอบถามอีกไหมครับ หากไม่มีผมขอเชิญ ผู้อำนวยการกองช่างชี้แจงให้ท่านสมาชิกได้เข้าใจหน่อยครับ

**นายองอาจ ไหมละเอียด ผู้อำนวยการกองช่าง** กราบเรียนท่านประธานสภาฯที่เคารพและสมาชิกทุกท่าน กระผมนายองอาจ ไหมละเอียด ขอชี้แจงนะครับ ว่าข้อบัญญัติตัวนี้คือจะใช้เฉพาะคนที่ปล่อยน้ำเสียลงแม่น้ำลำคลอง เช่น บ้านสมาชิกท่านใดที่อยู่ติดแม่น้ำลำคลองต้องการปล่อยน้ำลงแม่น้ำลำคลองก็ต้องสร้างบ่อบำบัดน้ำเสียพร้อมขออนุญาตการก่อตั้งอาคารไม่ใช่ไปบังคับทำเลยท่านเข้าใจผิด คือถ้าท่านมาขออนุญาตก่อสร้างอาคารถ้านายช่างไปตรวจสอบว่าบ้านหลังนี้สร้างติดแม่น้ำต้องการจะปล่อยน้ำเสียจากครอบครัวก็จะบังคับใช้ให้ทำบ่อบำบัด แต่หากช่างลงไปตรวจสอบแล้วไม่มีลำคลองสาธารณะก็ไม่จำเป็นต้องทำครับ และหากท่านได้อ่านระเบียบทุกข้อท่านจะเข้าใจ เช่น ข้อ 1-4 จะอธิบายไว้ครบหมดครับ ขอบคุณครับ

**นายดำรงค์ อุ่นศร ประธานสภาฯ** ขอบคุณครับ ขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 ผมก็เข้าใจนะครับที่ท่านผู้อำนวยการกองช่างอธิบาย แต่เช่นตัวนี้คือเช่น ครัวเรือนที่จะสร้างติดกับแม่น้ำลำคลองนั้นก็ต้องสร้างบ่อบำบัดนั้น ที่ผมกลัวก็คือเราออกข้อบัญญัติออกไปแล้วนั้นจะปฏิบัติกันได้ไหมครับ และตามที่ท่านผู้อำนวยการกองช่างได้บอกว่าบ้านที่จะสร้างใหม่ที่ติดแม่น้ำลำคลองนั้นจะต้องสร้างบ่อดักไขมันตัวนี้ แล้วบ้านที่สร้างอยู่แล้วและติดแม่น้ำลำคลองนั้นจะต้องสร้างด้วยไหมครับ ขอบคุณครับท่านประธาน

**นายดำรงค์ อุ่นศร ประธานสภาฯ** ขอบคุณครับ ขอเชิญท่านผู้อำนวยการกองช่างครับ

**นายองอาจ ไหมละเอียด ผู้อำนวยการกองช่าง** คือบ้านที่สร้างอยู่แล้วก็ขอความร่วมมือด้วยครับเช่นถ้าสร้างความเดือดร้อนให้ชาวบ้านก็จะต้องทำ ขอบคุณครับ

**นายดำรงค์ อุ่นศร ประธานสภาฯ** ขอบคุณครับ ขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 ผมยังข้องใจเรื่องข้อบัญญัติตัวเก่าอยู่ครับ ข้อบัญญัติตัวเก่าได้บอกว่าโรงงานอะไรก็แล้วแต่ที่ปล่อยน้ำเสียลงแม่น้ำลำคลองคือกำหนดไว้เลยว่าห้ามปล่อย แต่ข้อบัญญัติตัวนี้สามารถปล่อยได้ในความเข้าใจของผมแต่ต้องผ่านบ่อเหมือนที่ผมอธิบายเมื่อสักครู่ว่า เช่น เก็บน้ำได้ 1 ลบ.ม. แต่ถ้าโรงงานใช้น้ำ 10 ลบ.ม. 9 ลบ.ม. มันก็จะผ่านลงไปในลำคลองอีกมั้ยครับท่านประธาน อยากให้ท่านผู้อำนวยการกองช่างได้อธิบายด้วยครับตรงนี้

**นายดำรงค์ อุ่นศร ประธานสภาฯ** ขอบคุณครับ ขอเชิญผู้อำนวยการกองช่างครับ

**นายองอาจ ไหมละเอียด ผู้อำนวยการกองช่าง** คือจะมี 3 รูปแบบครับ เช่น ในครัวเรือนจะมีขนาดเท่าไหร่ และพวกโรงเรียน พวกโรงงาน มีขนาดเท่าไหร่ กรมมลพิษเขาได้กำหนดมาให้แล้วครับเขามีมาตรฐานให้แล้วครับ ขอบคุณครับ

**นายดำรงค์ อุ่นศร ประธานสภาฯ** ขอบคุณครับ ขอเชิญท่านสมาชิกหมู่ที่ 5 ครับ

**นายบรรจงกิจ บุญโชติ รองประธานสภาฯ** กราบเรียนท่านประธานที่เคารพสมาชิกสภาและคณะผู้บริหารทุกท่านครับ เช่นผมมีโรงงานทำน้ำยางอยู่แล้วและปกติโรงงานมีบ่อบำบัดน้ำเสียอยู่แล้ว 3 บ่อ และจะใช้วิธีการระเหยน้ำเสียออกไปตามอากาศ และสมมุติว่าถ้าเกิดเราจะปล่อยน้ำเสียลงไปในลำน้ำลำคลองอีกคนที่อยู่ปลายน้ำลำบากอีกครับ เพราะฉะนั้นข้อบัญญัติตัวนี้พวกผมขอไปศึกษาก่อนได้ไหมครับ ขอบคุณครับ

**นายดำรงค์ อุ่นศร ประธานสภาฯ** ขอบคุณครับ ขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 ผมขอสอบถามผู้อำนวยการกองช่างครับ 4 ลบ.ม.น้ำเท่าไหร่ครับ

**นายองอาจ ไหมละเอียด ผู้อำนวยการกองช่าง** 4,000 ลิตรครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** แล้วท่านคิดไหมครับว่าโรงงานยางใช้น้ำวันละเท่าไหร่กี่หมื่นลิตรไปแล้วครับ

**นายองอาจ ไหมละเอียด ผู้อำนวยการกองช่าง** คือเข้าใจผิดแล้วครับ ข้อบัญญัติตัวนี้จะใช้เฉพาะโรงเรือนขนาดเล็กครับ ไม่ได้เกี่ยวกับโรงงานขนาดใหญ่ครับ

**นายดำรงค์ อุ่นศร ประธานสภาฯ** ขอบคุณครับ ขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 ก็ข้อที่ 3 ได้ระบุว่า สำหรับสถานประกอบการขนาดใหญ่ความเข้าใจผมก็ เช่น สหกรณ์ หรือ เอกชน ก็คือสถานประกอบการขนาดใหญ่ครับ

**นายองอาจ ไหมละเอียด ผู้อำนวยการกองช่าง** คือสถานประกอบการตรงนี้ ก็เช่น ร้านอาหาร ฯลฯ แต่ไม่ใช่โรงงานขนาดใหญ่ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 ผมยังข้องใจครับ เช่นครัวเรือนหนึ่งก็ยังใช้น้ำอยู่ไม่ต่ำกว่า 3 ถังน้ำมันและท่านคิดดูครับว่าเท่าไหร่ คำว่าลูกบาศก์เมตร คิดดูครับว่าเท่าไหร่

**นายองอาจ ไหมละเอียด ผู้อำนวยการกองช่าง** 1 ลูกบาศก์เมตร 1,000 ลิตร

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 เลขาบันทึกไว้ด้วยนะครับ คือ ข้อบัญญัติตัวนี้ไม่รวมโรงงานพอออกข้อบัญญัติไปแล้วเดี๋ยวจะมีปัญหาอีกครับ ขอบคุณมากครับท่านประธาน

**นายดำรงค์ อุ่นศร ประธานสภาฯ** ขอบคุณครับ ขอเชิญท่านสมาชิกหมู่ที่ 3 ครับ

**นางสาวพิสมัย สีใส สมาชิกสภาฯ หมู่ที่** 3 กราบเรียนท่านประธานสภาฯที่เคารพเพื่อนสมาชิกและคณะผู้บริหารทุกท่าน ดิฉันนางสาวพิสมัย สีใส สมาชิกสภาฯ หมู่ที่ 3 ข้อบัญญัติตัวนี้ดิฉันกลัวว่าจะมีผลกระทบกับชาวบ้าน เพราะว่ามีแบบดักไขมันขนาด 1 ครัวเรือน ถ้าเกิดว่าเราออกข้อบัญญัติใหม่ให้กับพวกโรงงานพวกอุตสาหกรรมเฉพาะจะได้ไหมค่ะ คือร่างใหม่ไม่ทราบว่าระเบียบเป็นยังไงรบกวนท่านปลัดช่วยชี้แจงด้วย ถ้าเกิดว่าสภาไม่อนุมัติตัวนี้จะมีผลกระทบอย่างไรบ้าง ถ้าเราแยกย่อยออกไปเฉพาะ เช่น โรงงาน ดิฉันเห็นด้วยนะค่ะ เพราะว่าส่งกลิ่นเหม็นจริงๆ อย่ารวมบ้านของชาวบ้านเถอะค่ะน้ำที่เขาใช้ไม่ได้เยอะขนาดนั้นถึงขั้นทำให้ลำคลองเสียหาย ขอบคุณค่ะ

**นายดำรงค์ อุ่นศร ประธานสภาฯ** ขอบคุณครับ ขอเชิญท่านปลัด

**นายไพรัช พยาบาล เลขานุการสภาฯ** กราบเรียนท่านประธานที่เคารพสมาชิกสภาและคณะผู้บริหารทุกท่านครับ สำหรับข้อบัญญัติตัวนี้ก็ตามที่ท่านผู้อำนวยการกองช่างได้ชี้แจงไป คือไม่รวมโรงงานแต่ในส่วนของโรงงานที่พูดถึงอยู่มากๆ ก็มีโรงงานแถวมาบชิง และโรงงานพวกนี้ทาง อบต.เขาขาวได้ดำเนินการให้มาขออนุญาตให้ถูกต้องโดยมีการตรวจสอบในเรื่องของบ่อบำบัดน้ำเสีย ซึ่งมีรูปแบบในการตรวจสอบขณะนี้ที่ผ่านการอนุญาตมีอยู่แค่โรงงานเดียว ซึ่งก่อนหน้านี้ได้จัดทำร้านหรือโรงน้ำยาง ซึ่งที่ผ่านมาไม่ถูกต้องถามกฎหมายก็เลยมีการสั่งระงับในเรื่องของการผลิต เช่นให้ดำเนินการให้ถูกต้องมาขออนุญาตในการประกอบการให้ถูกต้อง ส่วนของโรงงานจะมีการควบคุม ซึ่งขณะนี้อยู่ในงานสาธารณะสุขที่ดำเนินการดูแลเรื่องนี้อยู่ และขณะนี้โรงงานที่ขออนุญาตมีแค่โรงงานเดียวและได้อนุญาตไปแล้ว และอีกโรงงานยังไม่ได้ออกใบอนุญาตเพราะยังไม่ผ่านหลักเกณฑ์ที่กำหนดไว้ตามข้อบัญญัติเพราะฉะนั้นจึงไม่ออกใบอนุญาตให้ครับ ขอบคุณครับ

**นายดำรงค์ อุ่นศร ประธานสภาฯ** ขอบคุณครับ มีท่านใดข้องใจในเรื่องอีกไหมครับ ขอเชิญท่านสมาชิกหมู่ที่ 8 ครับ

**นายสมพงษ์ ปั้นคง สมาชิก อบต.เขาขาว หมู่ที่** 8 เรียนท่านประธานสภาฯ ที่เคารพ เพื่อนสมาชิกและคณะผู้บริหาร กระผม นายสมพงษ์ ปั้นคง สมาชิกหมู่ที่ 8 ผมต้องขอโทษท่านผู้อำนวยการกองช่างด้วยนะครับ ที่ผมได้ชี้แจงแต่ผมนั้นกลัวไปก่อนครับว่าช่วงเศรษฐกิจแบบนี้ชาวบ้านจะได้รับความเดือดร้อนครับ แต่ถ้าหากข้อบัญญัติตัวนี้เป็นตามที่ผู้อำนวยการกองช่างชี้แจงผมก็สนับสนุนครับ ขอบคุณครับท่านประธาน

**นายดำรงค์ อุ่นศร ประธานสภาฯ** ก็อภิปรายกันมาพอสมควรแล้วนะครับ ผมปิดการอภิปรายและผมจะขอมติที่ประชุมในชั้นของการรับหลักการแห่งร่างข้อบัญญัติองค์การบริหารส่วนตำบลเขาขาวเรื่องการติดตั้งบ่อดักไขมันบำบัดน้ำเสียในอาคาร พ.ศ.2562

สมาชิกสภาท่านใดเห็นชอบให้รับหลักการแห่งร่างข้อบัญญัติองค์การบริหารส่วนตำบลเขาขาว เรื่องการติดตั้งบ่อดักไขมันบำบัดน้ำเสียในอาคาร พ.ศ.2562 โปรดยกมือครับ

**มติที่ประชุม รับหลักการ 11 เสียง**

**ไม่รับหลักการ 12 เสียง**

**งดออกเสียง - เสียง**

**นายดำรงค์ อุ่นศร ประธานสภาฯ** สรุปว่าที่ประชุมมีมติไม่รับหลักการแห่งร่างข้อบัญญัติองค์การบริหารส่วนตำบลเขาขาวเรื่องการติดตั้งบ่อดักไขมันบำบัดน้ำเสียในอาคาร พ.ศ. จึงมีผลให้ร่างข้อบัญญัติดังกล่าว ตกไป ในชั้นของการ แปรญัตติ และเห็นชอบให้ตราเป็นข้อบัญญัติจึงไม่ต้องพิจารณา

**ระเบียบวาระที่ 5 : พิจารณาอนุมัติจ่ายขาดเงินสะสม จำนวน 18 โครงการ เป็นเงิน 6,642,000 บาท**

**นายดำรงค์ อุ่นศร ประธานสภาฯ** ต่อไปคือเป็นระเบียบวาระที่ 5 เรื่องเพื่อพิจารณาอนุมัติจ่ายขาดเงินสะสม จำนวน 18 โครงการเป็นเงิน 6,642,000 บาท ตามรายละเอียดที่อยู่ในมือท่านสมาชิกแล้ว เรื่องนี้ผมขอให้ท่านปลัดช่วยชี้แจงทำความเข้าใจเรื่องงบประมาณตรงนี้หน่อยครับ

**นายไพรัช พยาบาล เลขานุการสภาฯ** กราบเรียนท่านประธานที่เคารพสมาชิกสภาและคณะผู้บริหารทุกท่านครับ สำหรับระเบียบวาระที่ 5 เรื่องจ่ายขาดเงินสะสม คือตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 4) พ**.ศ.**2561 ในข้อ 89 กำหนดไว้ว่าองค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

(1) ให้กระทำได้เฉพาะกิจการซึ่งอยู่ในอำนาจหน้าที่องค์กรปกครองส่วนท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่นหรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด

(2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

(3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น

(4) เมื่อได้รับอนุมัติให้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพ้นไป

ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว

นั้นคือระเบียบการใช้จ่ายเงินสะสม ข้อ 89 การจ่ายเงินของกระทรวงมหาดไทยประกอบกับหนังสือของกระทรวงมหาดไทยด่วนที่สุดที่ มท080802/ว5164 ลว. 29 สิงหาคม พ.ศ.2562 เรื่องยกเว้นการใช้จ่ายเงินสะสมขององค์กรปกครองส่วนท้องถิ่น เรียนผู้ว่าราชการจังหวัด กับเนื้อหาใจความว่าโดยที่รัฐบาลมีความจะกระตุ้นเศรษฐกิจโดยกำหนดมาตรการหลายมาตรการ เช่น การใช้จ่ายภาครัฐโดยเฉพาะงบลงทุนเศรษฐกิจรากฐานด้านการเกษตรกร การท่องเที่ยว และการลงทุนและก็ได้มอบหมายให้กระทรวงมหาดไทยสนับสนุนให้องค์กรปกครองส่วนท้องถิ่นได้จ่ายเงินสะสมเพื่อแก้ไขปัญหาความเดือดร้อนของประชาชนและสนับสนุนการดำเนินการของรัฐบาลในการกระตุ้นเศรษฐกิจ โดยหลักๆในตอนนี้ก็คือปลัดกระทรวงมหาดไทยได้อนุมัติให้องค์กรปกครองส่วนท้องถิ่นสามารถนำเงินสะสมไปใช้จ่าย

**นายดำรงค์ อุ่นศร ประธานสภาฯ** ขอบคุณครับ ผมอยากให้สมาชิกศึกษาดูรายละเอียดโครงการตามที่กองช่างได้ประมาณการมาแล้วนั้น ผมคิดว่าท่านสมาชิกได้รับหนังสือและเอกสารหลายวันมาแล้วท่านคงได้ดูรายละเอียดเป็นที่แน่ชัดแล้ว เรื่องจ่ายขาดเงินสะสมนี้ถ้าหากท่านสมาชิกท่านใดมีความข้องใจที่เกี่ยวกับโครงการผมขอเชิญให้ท่านสามารถออกความคิดเห็นได้ครับ ขอเชิญท่านสมาชิกหมู่ที่ 3 ครับ

**นางสาวพิสมัย สีใส สมาชิกสภาฯ หมู่ที่** 3 กราบเรียนท่านประธานสภาฯที่เคารพเพื่อนสมาชิกและคณะผู้บริหารทุกท่าน และยินดีต้อนรับตัวแทนชาวบ้านค่ะ ดิฉันนางสาวพิสมัย สีใส สมาชิกสภาฯ หมู่ที่ 3 เรื่องขออนุมัติจ่ายขาดเงินสะสมจำนวน 18 โครงการเป็นเงิน 6,642,000 บาท ตามที่คณะผู้บริหารเสนอต่อสภาในวันนี้ แต่ละโครงการที่เสนอมามีความสำคัญแต่ดิฉันคิดว่าคงไม่เดือดร้อนและไม่จำเป็นที่จะต้องทำเร่งด่วนในเวลาขณะนี้ ดิฉันในฐานะตัวแทนของชาวบ้านที่ชาวบ้านเลือกมามอบหมายให้มาทำหน้าที่ในสภาอันทรงเกียรติ์แห่งนี้ให้มาดูแลเรื่องการใช้จ่ายงบประมาณของผู้บริหาร วันนี้เป็นอีกวันหนึ่งที่ได้ทำหน้าที่ก็ขออนุญาตท่านประธานที่ต้องออกความคิดเห็นในเรื่องของการจ่ายขาดเงินสะสมในวันนี้มีความจำเป็นนำเงินในส่วนนี้เก็บไว้สำรองจ่ายในเรื่องของเงินผู้พิการ เงินผู้สูงอายุ และก็เงินเดือนของข้าราชการต่างๆ หรือว่าเรื่องอื่นๆอีกหลายเรื่องที่มีความจำเป็น เพราะดิฉันไม่แน่ใจว่างบประมาณส่วนกลางที่จะโอนให้ทาง อบต.เขาขาว นั้นจะเข้ามาตามปกติหรือไม่เพราะทางบนก็ยังมีความสับสนอยู่ เพราะอดีตเคยมีกรณีเงินผู้สูงอายุไม่เข้าหนึ่งเดือนสมาชิกสภาในฐานะที่ได้อยู่ใกล้ชิดกับชาวบ้านก็หูอื้อเลยค่ะ เพราะท่านผู้บริหารท่านมีวาทะศิลป์ท่านก็บอกชาวบ้านว่างบประมาณไม่เข้าเงินยังไม่ได้แต่พวกเราอยู่ใกล้ชิดกับชาวบ้านไม่อยากให้ปัญหานี้มันเกิดซ้ำสอง และอีกประเด็นหนึ่งก็คือที่ไม่จำเป็นจะต้องจ่ายในห่วงเวลานี้เพราะไม่เหมาะสมก็คือ ตลอดระยะเวลา พ.ศ.2562 ที่ผ่านมาทางคณะผู้บริหารก็ไม่ได้ขาดแคลนงบประมาณที่จะโอนงบประมาณไปใช่จ่ายให้กับชาวบ้านไม่น้อยกว่าแปดล้านบาทถือว่าได้ใช้จ่ายส่วนหนึ่งเพื่อบรรเทาทุกข์บรรเทาสุขให้กับชาวบ้านมาตลอด และสดๆร้อนๆ ในช่วงเดือนกันยายนที่ผ่านมาและบางโครงการก็ยังทำต่อเนื่องรวมงบประมาณก็ประมาณสองล้านเศษจะบรรเทาทุกข์บรรเทาสุขให้ชาวบ้านทุกข์หนักเข้าไปอีกนะค่ะ ทุกข์หนักเพราะหินผุท่านนายก หนักสุดๆจนชาวบ้านต้องลงในสื่อลงข่าวในทีวีก็มีค่ะ ถ้าเกิดว่าพวกเราในฐานะที่เป็นสมาชิกที่เป็นตัวแทนชาวบ้านอนุมัติให้กับท่านผู้บริหารในวันนี้ตอนนี้ ดิฉันคิดว่าในโครงการที่ท่านทำคาราคาซังอยู่ท่านสะสางให้เสร็จก่อนเถอะค่ะ ตลอดระยะเวลา 1 สมัย 3 ปี กับ 4 วัน ในวันนี้ ขอให้พวกเราได้ทำหน้าที่เพื่อชาวบ้านบ้าง ขอบคุณค่ะ

**นายดำรงค์ อุ่นศร ประธานสภาฯ** ขอบคุณครับ ยังมีท่านสมาชิกท่านอื่นไหมครับ ขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 ตามที่ผู้บริหารได้เสนอพิจารณาจ่ายขาดเงินสะสมจำนวน 18 โครงการเป็นเงิน 6,642,000 บาท ทุกโครงการที่ผมได้ดูแล้วก็มีอยู่ในแผนพัฒนา5 ปี ขององค์การบริหารส่วนตำบลเขาขาว โครงการของแต่ละหมู่บ้าน ถามว่าพี่น้องประชาชนต้องการไหมก็ต้องการครับไม่ว่าจะหมู่ไหนตรอกซอยไหนก็ต้องการจะก่อสร้างถนนคอนกรีตถนนลาดยาง แต่ในวันนี้การขออนุมัติจ่ายเงินสะสม ผมคิดว่างบประมาณในปี พ.ศ.2562 ที่ท่านผู้บริหารได้โอนไปจำนวนเจ็ดล้านห้าแสนกว่าในห่วงระยะเวลา 3-4 เดือนที่ผ่านมา จริงๆแล้ว เจ็ดล้านห้าแสนกว่าใน 18 โครงการนี้ก็สามารถน่าจะทำได้ประมาณ 10 โครงการแต่ท่านไม่ยอมทำครับท่านประธาน ถามว่าท่านได้ทำตามที่ท่านสมาชิกได้เขียนไหมก็ทำตามคำร้องครับบางคำร้องผมไม่ขอระบุว่าหมู่ไหนคือต้องหาคนไปเขียนคำร้องครับ เพื่อที่ผู้บริหารจะได้หาผู้รับจ้างมาทำโครงการ อย่างล่าสุดสองล้านกว่าที่โอนมาทำสัญญาก่อนสิ้นปีงบประมาณ และนี่ครับผมได้ไปถ่ายรูปมาถนนหมู่ที่ 7 ครับ นี่คือถนนก่อนดำเนินการครับท่านประธาน และนี่ครับดำเนินการเสร็จอยู่ในสภาพตามรูปที่ถ่ายมา เจ้าหน้าที่ที่รับผิดชอบในส่วนโยธาที่ท่านออกแบบมาออกแบบยังไงครับ เชิญท่านดูครับท่านเลขาสภาผู้ดูแลงบประมาณของ อบต.เขาขาว ถนนอยู่ในสภาพนั้นท่านเอาสมองส่วนไหนคิดครับ นี้ต้องไปปรับปรุงแก้ไข ผมไม่เข้าใจว่าการทำงานของ อบต.เขาขาว เป็นแบบไหนครับตอนนี้ ถนนปรับปรุงยาว 5 กิโลเมตร แต่ดำเนินการปรับปรุงจริงๆตามภาพที่เห็นครับท่านประธาน และไม่ทราบว่าใครเป็นผู้เขียนคำร้องครับท่านประธาน และท่านช่วยไปดูหมู่ที่ 12 ครับ ถนนหลุมเยอะกว่านี้อีกครับ ผมส่งคำร้องไปตั้งแต่ต้นเดือนแล้วครับท่านประธานไม่รู้มีคนไปตรวจสอบบ้างหรือยัง เพราะฉะนั้นการเสนอขอจ่ายเงินสะสมผมก็ขอให้สมาชิกได้พิจารณาไตร่ตรองว่าเหมาะสมหรือไม่กับการที่จะจ่ายเงิน 6,642,000 บาท ในครั้งนี้ เพราะท่านสมาชิกเป็นตัวแทนของพี่น้องในหมู่บ้านโปรดใช้วิจารณญาณว่ามันเหมาะสมหรือไม่ในการจ่ายเงินสะสมในครั้งนี้ ขอบคุณครับท่านประธาน

**นายดำรงค์ อุ่นศร ประธานสภาฯ** ขอบคุณครับ ตามภาพที่ท่านสมาชิกหมู่ที่ 12 ได้ส่งมาให้ผมดูตรงนี้ผมก็เห็นด้วยครับ เรื่องนี้ผมจะเรียกนายช่างโยธามาชี้แจง ถนนสายนี้ผมเห็นแล้วครับว่าไม่เป็นหลุมบ่อ แต่ตามรายละเอียดโครงการใช้เงิน เก้าหมื่นแปดพันกว่าบาท ถ้าใช้หินในการถมก็จะประมาณ 75 รถ ตรงนี้ผมก็อยากจะทราบว่าทางกองช่างที่ร่วมมือกันคิดในตรงนี้ คือหลุมบ่อไม่มีแล้วนำหินไปลงตรงไหนครับ ขอเชิญท่านสมาชิกหมู่ที่ 5 ครับ

**นายบรรจงกิจ บุญโชติ รองประธานสภาฯ** กราบเรียนท่านประธานที่เคารพสมาชิกสภาและคณะผู้บริหารทุกท่านครับ ท่านประธานครับโครงการแต่ละโครงการก็มีความสำคัญ เมื่อสักครู่ก็ได้เรียนไปแล้วแต่บางหมู่บ้านก็ไม่มีความสำคัญ และผมก็เคยอภิปรายในสภาแห่งนี้ว่า หมู่ที่ 5,6,9,10 เป็นพื้นที่ชายเขาฝนตกครั้งหนึ่งถนนก็พัง และหมู่ที่ 5 ตอนนี้ที่ผมได้ส่งคำร้องไปตอนนี้ถนนก็ใช้งานไม่ได้แล้วครับท่านอย่าเล่นลิเกการเมืองกันให้มาก ตอนนี้หมู่บ้านผมเดือดร้อนจริงๆ ตอนนี้ท่านมาปักป้ายด่ากันในสภามันก็มั่วหมดตอนนี้ ส่วนใครจะให้จ่ายไม่ให้จ่ายไม่รู้แต่ผมขอจ่าย ขอบคุณครับ

**นายดำรงค์ อุ่นศร ประธานสภาฯ** ขอบคุณครับ ขอเชิญท่านสมาชิกหมู่ที่ 7 ครับ

**นายเกรียงไกร หนูนวล รองประธานสภาฯ** กราบเรียนท่านประธานที่เคารพสมาชิกสภาและคณะผู้บริหารทุกท่านครับ กระผม นายเกรียงไกร หนูนวล สมาชิกหมู่ที่ 7 ผมก็เห็นด้วยในการจ่ายขาดเงินในครั้งนี้ เนื่องจากโครงการติดตั้งหอถังประปาหมู่บ้านของผมมีประชาชนจำนวน 30 กว่าครัวเรือน ตอนนี้พลอยน้ำของโรงงานใช้อยู่ครับ และจะมีปัญหาว่าตอนนี้โรงงานจะไม่ให้ใช้น้ำแล้ว ผมจำเป็นจริงๆ ครับ เพราะหมู่บ้านของผมเดือดร้อนอยู่ และเรื่องที่มีสมาชิกท่านหนึ่งได้พาดพิงเรื่องหมู่บ้านของผมนั้น ผมก็ได้ลงไปดูครับถนนเส้นนั้นเคยมีชาวบ้านมาถามผมว่า อบต. ทำไมถนนถึงเป็นแบบนี้ ผมเลยบอกไปว่าถนนยังปรับปรุงไม่เสร็จครับ ถ้าหากทำเสร็จแล้วไม่เรียบร้อยก็ค่อยไปร้องเรียนเอาครับ ท่านต้องคิดด้วยครับว่าฝนตกมันเป็นภัยธรรมชาติครับ ทุกที่ครับแม้แต่แขวงการทางหากไปซ่อมถนนถ้าประสบกับฝนตกก็เป็นแบบนี้ทุกที่ครับ ท่านไปดูได้ ขอบคุณครับ

**นายดำรงค์ อุ่นศร ประธานสภาฯ** ขอบคุณครับ ยังมีท่านอื่นอีกไหมครับ ขอเชิญท่านสมาชิกหมู่ที่ 3 ครับ

**นางสาวพิสมัย สีใส สมาชิกสภาฯ หมู่ที่** 3 กราบเรียนท่านประธานสภาฯที่เคารพเพื่อนสมาชิกและคณะผู้บริหารทุกท่าน เรื่องขออนุมัติจ่ายขาดในวันนี้ทุกโครงการดิฉันเห็นว่ามีความสำคัญ แต่ที่ยังไม่ให้ผู้บริหารดำเนินการในช่วงนี้ คือถ้าเพราะถ้าเกิดทำไปดิฉันกลัวว่าน้องฝนจะเอาไปหมดค่ะ เลยขอให้ชะลอออกไปก่อนโดยเฉพาะอย่างยิ่งซอยอ่างทองที่รอยต่อระหว่างหมู่ที่ 3 กับ หมู่ที่ 11 ซอยบ้านนายบุญเรือน ล่าสุด ซอยบ้านนางโสภา มอเตอร์ไซค์ ก็ขับผ่านไม่ได้แต่ชาวบ้านรอได้ ขอบคุณมากค่ะ

**นายดำรงค์ อุ่นศร ประธานสภาฯ** ขอบคุณครับ ยังมีท่านอื่นอีกไหมครับ ขอเชิญท่านสมาชิกหมู่ที่ 8 ครับ

**นายสมพงษ์ ปั้นคง สมาชิก อบต.เขาขาว หมู่ที่** 8 เรียนท่านประธานสภาฯ ที่เคารพ เพื่อนสมาชิกและคณะผู้บริหาร กระผม นายสมพงษ์ ปั้นคง สมาชิกหมู่ที่ 8 ผม ครั้งนี้คือโอกาสที่ดีมากครับ ที่เพื่อนสมาชิกประชาชนและผู้บริหารได้เข้าร่วมประชุมในครั้งนี้ เพราะว่ามีเรื่องขออนุมัติจ่ายขาดเงินสะสม เพราะเรารอคอยงบประมาณที่จะมาพิจารณาเพื่อจะได้สร้างความอยู่ดีกินดีให้พ่อแม่พี่น้องประชาชนของตำบลเขาขาว เมื่อครั้งก่อน ผมคนหนึ่งครับและมีเพื่อนสมาชิกอีกหนึ่งคนที่ไม่ยกมืออนุมัติ เนื่องด้วยผมเรียกร้องให้เจ้าหน้าที่งบประมาณและผู้บริหารได้จัดสรรงบประมาณที่จะมาทำให้พ่อแม่พี่น้องประชาชนที่จะได้รับผมประโยชน์ตรงนี้ให้ได้มากที่สุด ดังนั้นจึงขอไปอีกหกล้านเพื่อต้องการพัฒนาแบบที่ในแผนพัฒนาแผนโครงสร้าง 5 ปี ที่ชาวบ้านเขาได้ร่วมทำแผนมา ถือว่าเป็นความเดือดร้อนในแผนประจำปีงบประมาณ พ.ศ.2563 และครั้งนั้นฝ่ายที่ผมยกมือคือฝ่ายแพ้ แต่ครั้งนี้ถือว่าเป็นโอกาสดีซึ่งมีงบจะมาพัฒนาโครงสร้างให้กับพี่น้องประชาชนตำบลเขาขาวมีถนนทุกตรอกทุกซอย และผมคิดว่าในอำเภอทุ่งสงตำบลเขาขาว มีถนนลูกรังถนนแดงมากที่สุดผมคิดว่าอย่างนั้น แต่ครั้งนี้เป็นครั้งแรกที่จ่ายเงินสะสมที่มีถนนลาดยางและถนนคอนกรีตมากที่สุด เพราะฉะนั้นให้ในสภาแห่งนี้ได้พิจารณาดูสักทีครับ เพราะผมคิดว่าถ้าเกิดอนุมัติผ่านในครั้งนี้จะเกิดประโยชน์กับพี่น้องประชาชนอย่างมหาศาล เพราะถนนคอนกรีตหรือถนนลาดยางการที่จะกินงบประมาณนั้นยากเหลือเกิน และผมเชื่อเหลือเกินว่ากองช่างเขาไม่ทุบหม้อข้าวตัวเองหรอกครับ และหากเราไม่สร้างโครงการนี้แสดงว่า อบต.เขาขาว ไม่ต้องการโครงสร้างพื้นฐานที่เป็นพื้นฐานอาชีพพื้นฐานหลักในการคมนาคม เพราะฉะนั้นที่เราได้ขอเงินอุดหนุน จาก อบจ. จาก กรมส่งเสริม ไปได้แค่ปีละครั้ง เราจะไปพูดได้อย่างไรครับว่า อบต.เขาขาว ของเราเดือดร้อน หากเราไม่อนุมัติจ่ายขาดเพื่อสร้างโครงการนี้แสดงว่าเราก็ไม่ต้องการแล้วครับ มันเชื่อมโยงครับ ขอให้เพื่อนๆสมาชิกคิดให้ดีครับ เช่นตัวอย่าง หมู่ที่ 6 สายอ่าวมินกี่ปีหรอกว่าเราจะได้ถนนเส้นนั้น และผมหวังว่าปีนี้เราจะได้งบจากกรมส่งเสริมอีกครับ และซอยอ่างทองเราก็ของบประมาณกรมส่งเสริมไป 2 ปีแล้วครับไม่รู้ว่าจะได้หรือไม่ได้

**นายดำรงค์ อุ่นศร ประธานสภาฯ** ขอบคุณครับ ยังมีท่านอื่นอีกไหมครับ ขอเชิญท่านสมาชิกหมู่ที่ 3 ครับ

**นางสาวพิสมัย สีใส สมาชิกสภาฯ หมู่ที่** 3 กราบเรียนท่านประธานสภาฯที่เคารพเพื่อนสมาชิกและคณะผู้บริหารทุกท่าน เรื่องขออนุมัติจ่ายขาด ดิฉันได้ฟังเพื่อนสมาชิกหมู่ที่ 5,7 มีความเดือดร้อนจริงๆค่ะ แต่ตลอดเวลาที่ผ่านมาสภาแห่งนี้เคยมอบอำนาจให้คณะผู้บริหารได้ดำเนินการตามที่เราได้อนุมัติในสภาทุกๆครั้ง ไม่เคยที่จะต่อรองหรือร้องขอแต่ครั้งนี้โครงการเหล่านี้อนุมัติได้แต่ยังไม่ใช่ตอนนี้ รู้ค่ะว่าชาวบ้านเดือดร้อนแต่ยังไม่เดือดร้อนที่สุด เพราะฉะนั้นดิฉันคิดว่าเพื่อนสมาชิกทุกท่านชาวบ้านเลือกเราเข้ามาอยากให้โครงการชุดนี้มีประสิทธิภาพที่สุด และอยากให้คณะผู้บริหารมีจิตสำนึกที่จะทำโครงการต่อไปในอนาคตได้ยับยั้งชั่งใจบ้าง ขอบคุณค่ะ

**นายดำรงค์ อุ่นศร ประธานสภาฯ** ขอบคุณครับ ยังมีท่านอื่นอีกไหมครับ ขอเชิญท่านสมาชิกหมู่ที่ 2 ครับ

**นายเกรียงศักดิ์ สุขช่วง สมาชิกสภาฯ หมู่ที่** 2 กราบเรียนท่านประธานสภาฯที่เคารพเพื่อนสมาชิกและคณะผู้บริหารทุกท่าน กระผม นายเกรียงศักดิ์ สุขช่วง สมาชิกหมู่ที่ 2 วันนี้เป็นวันดีอีกวันหนึ่งที่ได้ร่วมประชุมกันในที่นี้ ได้นำปัญหาที่สะท้อนของหมู่บ้าน และโครงการที่ 5.2 คือโครงการบุกเบิกถนนสายบ้านนายประสิทธิ์ พูลชู บางคนคิดว่ามันไม่สำคัญที่จะต้องบุกเบิกถนนเพราะชาวบ้านเขาเคยใช้ถนนกันมาได้และใช้มาตลอด แต่ความคิดของผมนั้นจากที่ช่างได้ไปสำรวจและชาวบ้านเดินตามหลังและเขาได้ถามว่าโครงการนี้จะเกิดขึ้นไหม ผมได้บอกว่าได้เกิดแน่ถ้าเกิดการอนุมัติของสภาผ่าน เพราะอะไรถึงอยากบุกเบิกครับ เพราะชาวบ้านต้องใช้เส้นทางเพื่อผ่านเพื่อไปกรีดยาง

**นายดำรงค์ อุ่นศร ประธานสภาฯ** ขอบคุณครับ ผมคิดว่าได้ออกความคิดเห็นกันพอสมควรแล้ว ผมขอให้ท่านนายกได้ชี้แจงท่านสมาชิกด้วยครับ

**นายเกษม สังข์แก้ว นายกองค์การบริหารส่วนตำบล** เรียนท่านประธานที่เคารพและสมาชิกทุกท่าน ขอขอบคุณสมาชิกทุกท่านและพี่น้องประชาชนที่ได้เข้าร่วมประชุมในครับ สืบเนื่องมาจากปัญหาที่เกิดขึ้นในขณะนี้ ซึ่งเป็นปัญหาที่สะท้อนมาจากพี่น้องประชาชนในเรื่องของถนนหนทางนั้นโดยเฉพาะในตำบลเขาขาว ผมอยากจะนำเรียนว่าในความคิดของผมคิดว่ามีสหกรณ์ที่มากที่สุดในประเทศไทย และเรื่องที่สองมีถนนมากที่สุดในประเทศไทย ตอนนี้ที่อยู่ในมือผมก็คือหนึ่งร้อยสายทาง ขึ้นทะเบียนท้องถิ่นไปแล้ว 31 สาย เหลือที่ยังไม่ได้ขึ้น ผมก็ไม่ทราบว่าติดขัดอย่างไร 69 สาย และนี่คือถนนของ อบต.เขาขาว และถนนเกือบทุกที่เกือบทุกแห่งมีถนนลาดยางถนนคอนกรีตและถนนลูกรังซึ่งได้รับการถ่ายโอนมาจากนิคมสหกรณ์ทุ่งสง นี่คือความเป็นจริงที่เกิดขึ้นในขณะนี้ และสืบเนื่องมาจากสมาชิกที่ได้เขียนคำร้องสะท้อนความเดือดร้อนมายัง อบต.เขาขาว โดยเฉพาะเรื่องโครงสร้างพื้นฐานถนนหนทางเพราะว่าบ้านของเราเป็นเนินเขาฝนตกหนักแต่ละครั้งก็ทำให้ถนนพัง เพราะไม่มีช่องทางให้น้ำไหลทำให้ถนนหนทางลำบากที่ผมได้เข้าไปสำรวจบ่อยครั้งเห็นก็ลำบากจริงๆ เพราะฉะนั้นก็ยังประสบกับกระทรวงมหาดไทยได้ให้โอกาสกับพวกเราได้จ่ายขาดเงินสะสมในปีนี้ ซึ่งจริงๆแล้วอย่างที่ท่านปลัดได้บอกว่าไม่สามารถจ่ายได้ที่มีเงิน สิบเจ็ดล้านบาทในขณะนี้ ถ้าไม่ยกเว้นข้อบังคับยกเว้นข้อระเบียบซึ่งเงิน สิบเจ็ดล้านนี้ผมก็นำเรียนว่าเราได้กันเงินไว้แล้ว ผมไม่ทะเยอทะยานผมได้กันเงินไว้ให้แล้วสำหรับเงินเดือนพนักงาน และกันไว้สำหรับเงินผู้พิการซึ่งผมรักมากและผู้สูงอายุผู้ป่วยเอดส์ทั้งสามเดือน และกันเงินไว้สำหรับใช้สาธารณูปโภคหนึ่งล้าน และกันให้งานสาธารณภัยล้านสอง รวมทั้งหมดสิบล้านกว่าบาทสามารถจ่ายได้ข้อมูลอยู่ที่ในมือกระผม ซึ่งได้รายงานผู้ว่าไปแล้วสามารถจ่ายเงินสะสมได้ 6,642,000 บาท ซึ่งครบทุกหมู่บ้านเพราะเป็นความเดือดร้อนของประชาชนที่สะท้อน

**นายดำรงค์ อุ่นศร ประธานสภาฯ** ขอบคุณครับ ก็อภิปรายกันมาพอสมควรแล้วผมปิดการอภิปรายนะครับ ต่อไปเป็นขั้นตอนของการลงมติ ตามวาระนะครับ

**ระเบียบวาระที่ 5.1** : เรื่องเพื่อพิจารณาอนุมัติจ่ายขาดเงินสะสมโครงการก่อสร้างถนนลาดยางสายหลังบ้านอดีตกำนันสมบูรณ์ บ้านผู้ช่วยพงศ์ วงศ์สุวรรณ หมู่ที่ 1 โดยทำการก่อสร้างผิวจราจรแบบพาราเคพซีล (Para Cape Seal) กว้าง 4 เมตร ยาว 250 เมตร หรือคิดพื้นที่ดำเนินการก่อสร้างไม่น้อยกว่า 1,000 ตารางเมตร (ตามแบบรูปและรายละเอียดที่องค์การบริหาร ส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการจำนวน 2 ป้าย งบประมาณ 492,000 บาท เป็นไปตามพระราชบัญญัติ สภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตร 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 40 ลำดับที่ 6

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการก่อสร้างถนนลาดยางสายหลังบ้านอดีตกำนันสมบูรณ์ บ้านผู้ช่วยพงศ์ วงศ์สุวรรณ หมู่ที่ 1 โปรดยกเมือครับ

**มติที่ประชุม อนุมัติ 12 เสียง**

**ไม่อนุมัติ 12 เสียง**

**งดออกเสียง - เสียง**

**นายดำรงค์ อุ่นศร ประธานสภาฯ** เมื่อที่ประชุมมีมติด้วยคะแนนเสียงเท่ากันอนุมัติให้จ่าย12 เสียง และไม่อนุมัติให้จ่าย 12 เสียง

**นายบรรจงกิจ บุญโชติ สมาชิกสภาฯ หมู่ที่** 5 กราบเรียนท่านประธานสภาฯ ท่านประธานมีสิทธิใช้เสียงได้ในกรณี เสียงเท่ากัน ท่านประธานนั่งอยู่บนนั้น อยู่ๆท่านใช้สิทธิมันไม่ใช่ครับแบบนั้น ท่านประธานต้องยืนอยู่ให้ตรงครับ ถ้าสมาชิกเสียงเท่ากัน ท่านถึงจะยกมือตัดสิน ไม่ใช่ท่านนั่งอยู่บนแล้วท่านใช้สิทธิ

**นายดำรงค์ อุ่นศร ประธานสภาฯ** ตรงนี้ผมใช้สิทธิในฐานะสมาชิกได้ครับในการออกเสียง ท่านไปดูระเบียบข้อบังคับการประชุมสภาครับ

**นายบรรจงกิจ บุญโชติ สมาชิกสภาฯ หมู่ที่** 5 ท่านประธานที่เคารพ ท่านไปเอาระเบียบมาดูท่านก็มีหนึ่งเล่ม ผมก็มีหนึ่งเล่ม ท่านนั่งอยู่บนนั้นในกรณีเสียเท่ากันครับท่านถึงจะยกมือ แต่เสียงอย่างนี้ยกไม่ได้ครับ

**นายดำรงค์ อุ่นศร ประธานสภาฯ** ผมใช้สิทธิสมาชิกครับ ผมสามารถจะยกได้

**นายบรรจงกิจ บุญโชติ สมาชิกสภาฯ หมู่ที่** 5 ผมขออนุญาตครับท่านประธาน

**นายดำรงค์ อุ่นศร ประธานสภาฯ** ผมไม่อนุญาตครับ เพราะไม่ใช่เวลาที่จะอภิปราย

**นายบรรจงกิจ บุญโชติ สมาชิกสภาฯ หมู่ที่** 5 ท่านไปเอาระเบียบมาก่อนครับ อย่างนี้มันมั่ว จะใช้ความรู้สึกไม่ได้ครับ

นายไพรัช พยาบาล เลขานุการสภาฯ ขออนุญาตท่านประธาน ตามระเบียบข้อ 77 เขียนไว้ว่า สมาชิกสภาท้องถิ่นคนหนึ่งย่อมมีเสียงหนึ่งในการออกเสียงลงคะแนน ประธานสภาท้องถิ่นหรือรองประธานสภาท้องถิ่นซึ่งทำหน้าที่ประธานที่ประชุม หรือสมาชิกสภาท้องถิ่นที่ได้รับเลือกให้ทำหน้าที่ประธานที่ประชุมตามข้อ ๒๖ และข้อ ๒๙ วรรคสาม มีสิทธิออกเสียงลงคะแนนในฐานะสมาชิกสภาท้องถิ่นได้ โดยไม่ต้องลงมาจากที่นั่งประธานสภาท้องถิ่นก็ได้ เข้าใจไหมครับ

**นายบรรจงกิจ บุญโชติ สมาชิกสภาฯ หมู่ที่** 5 ขออนุญาตครับ ประธานชั่วคราวในกรณีที่เลือกประธานใช่ไหมครับ เมื่อกี้ท่านอ่านประธานชั่วคราวนะครับ

**นายไพรัช พยาบาล** เลขานุการสภาฯ ประธานสภาท้องถิ่นหรือรองประธานสภาท้องถิ่นซึ่งทำหน้าที่ประธานที่ประชุม หรือสมาชิกสภาท้องถิ่นที่ได้รับเลือกให้ทำหน้าที่ประธานที่ประชุมตามข้อ ๒๖ และข้อ ๒๙ วรรคสาม มีสิทธิออกเสียงลงคะแนนในฐานะสมาชิกสภาท้องถิ่นได้ โดยไม่ต้องลงมาจากที่นั่งประธานสภาท้องถิ่นก็ได้ นั้นคือข้อ 77 ครับ ขอบคุณครับ

**นายดำรงค์ อุ่นศร ประธานสภาฯ** ตรงนี้ผมอยากให้ท่านสมาชิกได้ทำความเข้าใจระเบียบตรงนี้ ผมไม่ใช้ไปในทางที่ผิดหรอกครับ ต้องมั่นใจ ปีนี้เป็นปีที่ 7 แล้วทำงานเป็นประธานสภาแห่งนี้ อายุการทำงานตั้งแต่เป็นสมาชิกมาก็ 18 ปีแล้ว แล้วท่านเลขาช่วยดูว่าถ้าเสียงเท่ากัน ประธานสภาจะชี้ขาดได้หรือเปล่า ท่านช่วยดูหน่อย ให้สมาชิกได้กระจ่างสำหรับคนที่มีความข้องใจอยู่นะครับ

**นายไพรัช พยาบาล** **เลขานุการสภาฯ** ตามระเบียบข้อ ๘๖ การลงมติให้ถือเสียงข้างมากเป็นเกณฑ์ เว้นแต่มีกฎหมายบัญญัติเป็นอย่างอื่น

ในกรณีที่มีคะแนนเสียงเท่ากันไม่ว่าจะเป็นการออกเสียงลงคะแนนเปิดเผย หรือออกเสียงลงคะแนนลับ ให้ประธานที่ประชุมออกเสียงเพิ่มขึ้นอีกเสียงหนึ่งโดยเปิดเผยเป็นเสียงชี้ขาด และประธานที่ประชุมจะให้เหตุผลด้วยหรือไม่ก็ได้

**นายดำรงค์ อุ่นศร ประธานสภาฯ** สรุปว่าผมยังมีสิทธิออกเสียชี้ขาดได้อีกหนึ่งเสียใช่ไหมครับ ตามที่มีคะแนนเสียงเท่ากันในการอนุมัติจ่ายขาดเงินสะสมโครงการที่ 1 ผมออกเสียงไม่อนุมัติให้จ่ายครับ

**นายบรรจงกิจ บุญโชติ สมาชิกสภาฯ หมู่ที่** 5 ขออนุญาตครับ คนเดียวออกเสียสองครั้งได้เหรอครับ โทรไปถามผู้รู้ก่อนไหม ท่านท้องถิ่นอำเภอก็ได้

**นายดำรงค์ อุ่นศร ประธานสภาฯ** ระเบียบมันเป็นอย่างนั้น ผมทำตามระเบียบครับ ต่อไปเป็นระเบียบวาระที่ 5.2

**ระเบียบวาระที่ 5.2** : พิจารณาอนุมัติจ่ายขาดเงินสะสมโครงการบุกเบิกถนนสายบ้านนายประสิทธิ์ พูลชู หมู่ที่ 2 โดยทำการบุกเบิกถนนกว้าง 5 เมตร ยาว 700 เมตร หรือคิดพื้นที่ดำเนินการไม่น้อยกว่า 3,500 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด)พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 369,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7)พ.ศ.2562 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 48 ลำดับที่ 29

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการบุกเบิกถนนสายบ้านนายประสิทธิ์ พูลชู หมู่ที่ 2 โปรดยกเมือครับ

**มติที่ประชุม อนุมัติ 10 เสียง**

**ไม่อนุมัติ 11 เสียง**

**งดออกเสียง 3 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.3** : พิจารณาอนุมัติจ่ายขาดเงินสะสมโครงการปรับปรุงถนนสายฝายหินลูกช้าง หมู่ที่ 2 โดยทำการปรับปรุงถนน กว้าง 4 เมตร ยาว 850 เมตร หรือคิดพื้นที่ดำเนินการก่อสร้างไม่น้อยกว่า 3,400 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด)พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 333,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 48 ลำดับที่ 30

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการปรับปรุงถนนสายฝายหินลูกช้าง หมู่ที่ 2 โปรดยกเมือครับ

**มติที่ประชุม อนุมัติ 10 เสียง**

**ไม่อนุมัติ 12 เสียง**

**งดออกเสียง 1 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.4** : พิจารณาอนุมัติจ่ายขาดเงินสะสมโครงการก่อสร้างถนนคอนกรีตเสริมเหล็กสายหลังโรงเรียนทุ่งสงสหประชาสรรค์ หมู่ที่ 4 โดยทำการก่อสร้างถนนคอนกรีตเสริมเหล็กกว้าง 4 เมตร ยาว 200 เมตร หรือคิดพื้นที่ดำเนินการไม่น้อยกว่า 800 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด)พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 489,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 66 ลำดับที่ 69

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการก่อสร้างถนนคอนกรีตเสริมเหล็กสายหลังโรงเรียนทุ่งสงสหประชาสรรค์ หมู่ที่ 4 โปรดยกเมือครับ

**มติที่ประชุม อนุมัติ 11 เสียง**

**ไม่อนุมัติ 13 เสียง**

**งดออกเสียง - เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.5** : พิจารณาอนุมัติจ่ายขาดเงินสะสมโครงการปรับปรุงถนนสายบ้าน นายพะยอม – บ้านนายโชติ หมู่ที่ 4 โดยทำการปรับปรุงถนนกว้าง 4 เมตร ยาว 900 เมตร หรือคิดพื้นที่ดำเนินการก่อสร้างไม่น้อยกว่า 3,600 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 209,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 65 ลำดับที่ 67

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการปรับปรุงถนนสายบ้านนายพะยอม – บ้านนายโชติ หมู่ที่ 4 โปรดยกเมือครับ

**มติที่ประชุม อนุมัติ 10 เสียง**

**ไม่อนุมัติ 12 เสียง**

**งดออกเสียง 2 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.6** : พิจารณาอนุมัติจ่ายขาดเงินสะสมโครงการปรับปรุงถนนสาย ซอยหน่วย 5 – บ้านนางปราณีต หมู่ที่ 4 โดยทำการปรับปรุงถนนกว้าง 4 เมตร ยาว 800 เมตร หรือคิดพื้นที่ดำเนินการก่อสร้างไม่น้อยกว่า 3,200 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 186,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 64 ลำดับที่ 65

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการปรับปรุงถนนสายซอยหน่วย 5 – บ้านนางปราณีต หมู่ที่ 4 โปรดยกเมือครับ

**มติที่ประชุม อนุมัติ 10 เสียง**

**ไม่อนุมัติ 13 เสียง**

**งดออกเสียง 1 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.7** : พิจารณาอนุมัติจ่ายขาดเงินสะสมโครงการปรับปรุงถนนลาดยางสายบ้านหินราว – บ้านในไร่ หมู่ที่ 5 โดยทำการปูทับผิวจราจรเดิม ใช้ผิวจราจรแบบพาราแอสฟัลติก คอนกรีต (Para-Asphalt Concret) กว้าง 4 เมตร ยาว 300 เมตรหรือคิดพื้นที่ดำเนินการก่อสร้างไม่น้อยกว่า 1,200 ตารางเมตร (ตามแบบรูปและรายละเอียดที่องค์การบริหารส่วนตำบล เขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 498,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 71 ลำดับที่ 81

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการปรับปรุงถนนลาดยางสายบ้านหินราว – บ้านในไร่ หมู่ที่ 5 โปรดยกเมือครับ

**มติที่ประชุม อนุมัติ 12 เสียง**

**ไม่อนุมัติ 12 เสียง**

**งดออกเสียง - เสียง**

**นายดำรงค์ อุ่นศร ประธานสภาฯ** เมื่อคะแนนเสียงเท่ากัน ผมอาศัยสิทธิตามข้อ 86 ออกเสียงชี้ขาดไม่อนุมัติ ครับ

**ระเบียบวาระที่ 5.8** : พิจารณาอนุมัติจ่ายขาดเงินสะสมโครงการปรับปรุงถนนสายบ้านนายอนันต์ ควบคุม – องค์การสวนยาง หมู่ที่ 5 โดยทำการปรับปรุงถนนกว้าง 4 เมตร ยาว 1,800 เมตร หรือคิดพื้นที่ดำเนินการก่อสร้างไม่น้อยกว่า 7,200 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 415,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 72 ลำดับที่ 84

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการปรับปรุงถนนสายบ้านนายอนันต์ ควบคุม – องค์การสวนยาง หมู่ที่ 5โปรดยกเมือครับ

**มติที่ประชุม อนุมัติ 10 เสียง**

**ไม่อนุมัติ 13 เสียง**

**งดออกเสียง 1 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.9** : พิจารณาอนุมัติจ่ายขาดเงินสะสมโครงการขุดเจาะบ่อบาดาลบริเวณซอยห้วยช้างตาย พร้อมหอถัง หมู่ที่ 6 โดยทำการขุดเจาะบ่อบาดาลขนาดเส้นผ่าศูนย์กลาง 6 นิ้ว พร้อมท่อกรุกรองบ่อ ความลึกไม่น้อยกว่า 50 เมตร และขนาดเส้นผ่าศูนย์กลาง 4 นิ้ว พร้อมท่อกรุกรองบ่อความลึกไม่น้อยกว่า 50 เมตร รวมความลึกไม่น้อยกว่า 100 เมตร หรือปริมาณน้ำไม่น้อยกว่า 5 ลูกบาศก์เมตร/ชั่วโมง ทำการก่อสร้างหอถังโครงถักและถังบรรจุน้ำ 2,000 ลิตร จำนวน 4 ลูก พร้อมถังกรองสนิมเหล็ก เดินท่อพี.วี.ซี. ขนาดเส้นผ่าศูนย์กลาง 2 นิ้ว ชั้นคุณภาพ 8.5 ระยะทาง 300 เมตร พร้อมเชื่อมต่อระบบไฟฟ้าและระบบประปาให้สามารถใช้งานได้ (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 496,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 68 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานการพาณิชย์ หน้าที่ 143 ลำดับที่ 32

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการขุดเจาะบ่อบาดาลบริเวณซอยห้วยช้างตาย พร้อมหอถัง หมู่ที่ 6 โปรดยกเมือครับ

**มติที่ประชุม อนุมัติ 10 เสียง**

**ไม่อนุมัติ 11 เสียง**

**งดออกเสียง 3 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.10** : พิจารณาอนุมัติจ่ายขาดเงินสะสมโครงการปรับปรุงถนนสาย ซอยนางแต้มอุทิศ หมู่ที่ 7 โดยทำการปรับปรุงถนนกว้าง 4 เมตร ยาว 200 เมตร หรือคิดพื้นที่ดำเนินการก่อสร้างไม่น้อยกว่า 800 ตารางเมตร (ตามแบบรูปและรายละเอียดที่องค์การบริหารส่วนตำบล เขาขาวกำหนด) งบประมาณ 45,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 84 ลำดับที่ 115

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการปรับปรุงถนนสาย ซอยนางแต้มอุทิศ หมู่ที่ 7 โปรดยกเมือครับ

**มติที่ประชุม อนุมัติ 9 เสียง**

**ไม่อนุมัติ 10 เสียง**

**งดออกเสียง 5 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.11** : พิจารณาอนุมัติจ่ายขาดเงินสะสมโครงการก่อสร้างระบบประปาจุด บ้านนายวีระ ศิริรัตน์ หมู่ที่ 7 โดยทำการก่อสร้างหอถังเหล็กเก็บน้ำ แชมเปญ ความจุไม่น้อยกว่า 20 ลูกบาศก์เมตร ความสูงประมาณ 20 เมตร ติดตั้งถังกรองสนิมเหล็ก เดินท่อพี.วี.ซี. ขนาดเส้นผ่าศูนย์กลาง 3 นิ้ว ชั้นคุณภาพ 8.5 เชื่อต่อระบบประปาให้สามารถใช้งานได้ (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 490,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 68 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานการพาณิชย์ หน้าที่ 147 ลำดับที่ 44

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการก่อสร้างระบบประปาจุด บ้านนายวีระ ศิริรัตน์ หมู่ที่ 7 โปรดยกเมือครับ

**มติที่ประชุม อนุมัติ 11 เสียง**

**ไม่อนุมัติ 12 เสียง**

**งดออกเสียง 1 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.12** : พิจารณาอนุมัติจ่ายขาดเงินสะสมโครงการปรับปรุงถนนสายซอยปั้นคงอุทิศ หมู่ที่ 8 โดยทำการปรับปรุงถนนกว้าง 3 เมตร ยาว 550 เมตร หรือคิดพื้นที่ดำเนินการก่อสร้างไม่น้อยกว่า 1,650 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 119,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 91 ลำดับที่ 131

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการปรับปรุงถนนสายซอยปั้นคงอุทิศ หมู่ที่ 8 โปรดยกเมือครับ

**มติที่ประชุม อนุมัติ 9 เสียง**

**ไม่อนุมัติ 13 เสียง**

**งดออกเสียง 1 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.13** : พิจารณาอนุมัติจ่ายขาดเงินสะสมโครงการก่อสร้างถนนลาดยางสายบ้านนายบุญแก้ว – ถนนซอยลุงซุ้น หมู่ที่ 8 โดยทำการก่อสร้างถนน ผิวจราจรแบบพาราแคพซีล (Para Cape Seal) กว้าง 4 เมตร ยาว 250 เมตร หรือคิดพื้นที่ดำเนินการก่อสร้างไม่น้อยกว่า 1,000 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 492,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 89 ลำดับที่ 126

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการก่อสร้างถนนลาดยางสายบ้านนายบุญแก้ว – ถนนซอยลุงซุ้น หมู่ที่ 8 โปรดยกเมือครับ

**มติที่ประชุม อนุมัติ 11 เสียง**

**ไม่อนุมัติ 12 เสียง**

**งดออกเสียง 1 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.14** : พิจารณาอนุมัติจ่ายขาดเงินสะสมโครงการก่อสร้างถนนลาดยางสายบ้านลุงยูร หมู่ที่ 9 โดยทำการก่อสร้างถนนผิวจราจรแบบพาราแคพซีล (Para Cape Seal) กว้าง 4 เมตร ยาว 250 เมตร หรือคิดพื้นที่ดำเนินการก่อสร้างไม่น้อยกว่า 1,000 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 492,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐานแผนงานเคหะและชุมชน หน้าที่ 101 ลำดับที่ 155

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการก่อสร้างถนนลาดยางสายบ้านลุงยูร หมู่ที่ 9 โปรดยกเมือครับ

**มติที่ประชุม อนุมัติ 10 เสียง**

**ไม่อนุมัติ 12 เสียง**

**งดออกเสียง 2 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.15** : พิจารณาอนุมัติจ่ายขาดเงินสะสมโครงการก่อสร้างถนนลาดยางสาย หูโตน - ช่องเหรียง หมู่ที่ 10 โดยทำการก่อสร้างถนนผิวจราจรแบบพาราแคพซีล (Para Cape Seal) กว้าง 4 เมตร ยาว 250 เมตร หรือคิดพื้นที่ดำเนินการก่อสร้าง ไม่น้อยกว่า 1,000 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 492,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 109 ลำดับที่ 176

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการก่อสร้างถนนลาดยางสายหูโตน - ช่องเหรียง หมู่ที่ 10 โปรดยกเมือครับ

**มติที่ประชุม อนุมัติ 9 เสียง**

**ไม่อนุมัติ 11 เสียง**

**งดออกเสียง 4 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.16** : พิจารณาอนุมัติจ่ายขาดเงินสะสมโครงการก่อสร้างท่อลอดเหลี่ยม ซอยโรงเลื่อย หมู่ที่ 11 โดยทำการก่อสร้างท่อลอดเหลี่ยมระบายน้ำ ขนาด 1.80x1.80 เมตรจำนวน 2 ช่อง ยาว 6 เมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 400,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 118 ลำดับที่ 195

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการก่อสร้างท่อลอดเหลี่ยม ซอยโรงเลื่อย หมู่ที่ 11 โปรดยกเมือครับ

**มติที่ประชุม อนุมัติ 9 เสียง**

**ไม่อนุมัติ 10 เสียง**

**งดออกเสียง 5 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.17** : พิจารณาอนุมัติจ่ายขาดเงินสะสมโครงการปรับปรุงระบบประปาจุดบ้านนายพีระ เรืองศักดิ์ หมู่ที่ 8 โดยทำการปรับปรุงระบบกรองน้ำและทำการติดตั้งเครื่องสูบน้ำ หอยโข่ง ขนาด 2 แรงม้า 1 เฟส พร้อมอุปกรณ์ จำนวน 2 เครื่อง พร้อมเปลี่ยนท่อและอุปกรณ์ที่ชำรุดให้สามารถใช้การได้ (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 129,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 68 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 151 ลำดับที่ 55

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการปรับปรุงระบบประปาจุดบ้านนายพีระ เรืองศักดิ์ หมู่ที่ 8 โปรดยกเมือครับ

**มติที่ประชุม อนุมัติ 8 เสียง**

**ไม่อนุมัติ 11 เสียง**

**งดออกเสียง 5 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 5.18** : พิจารณาอนุมัติจ่ายขาดเงินสะสมโครงการก่อสร้างถนนคอนกรีตเสริมเหล็กสาย SML ข้างบ้านนายสมิตร บุญเมือง หมู่ที่ 12 โดยทำการก่อสร้างถนนคอนกรีตเสริมเหล็กกว้าง 4 เมตร ยาว 200 เมตร หรือคิดพื้นที่ดำเนินการไม่น้อยกว่า 800 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 496,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 68 (1) และเป็นไปตามแผนพัฒนาท้องถิ่น (พ.ศ.2562-2565) ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 123 ลำดับที่ 207

**นายดำรงค์ อุ่นศร ประธานสภาฯ** สมาชิกสภาท่านใดอนุมัติให้จ่ายขาดเงินสะสมโครงการก่อสร้างถนนคอนกรีตเสริมเหล็กสาย SML ข้างบ้านนายสมิตร บุญเมือง หมู่ที่ 12 โปรดยกเมือครับ

**มติที่ประชุม อนุมัติ 8 เสียง**

**ไม่อนุมัติ 10 เสียง**

**งดออกเสียง 6 เสียง**

**นายดำรงค์ อุ่นศร ประธานสภาฯ** สรุปมติที่ประชุมไม่อนุมัติให้จ่ายด้วยคะแนนเสียงข้างมากนะครับ

**ระเบียบวาระที่ 6 เรื่องอื่นๆ**

**นายดำรงค์ อุ่นศร ประธานสภาฯ** มีท่านสมาชิกท่านใดมีเรื่องอื่นๆที่จะแจ้งให้ทราบหรือไม่ครับขอเชิญได้ครับ ขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 ผมมีเรื่องจะสอบถาม เรื่องที่ 1 เรื่องเศรษฐกิจชุมชนครับ ผมจะติดตามทุกครั้งที่มีการประชุมและประชุมครั้งที่ผ่านมาเจ้าหน้าที่ ที่รับผิดชอบได้บอกว่าได้มีการฟ้องร้องคดีไป 4 กลุ่ม และอีก 2 กลุ่มที่ยังไม่ได้ดำเนินคดีและในส่วนที่ยังไม่ได้ดำเนินคดีติดขัดตรงไหน และที่ดำเนินคดีไปแล้วได้ชำระตามงวดตามที่ตกลงตามที่ศาลสั่งหรือไม่ เรื่องที่ 2 คือประปาจุดซอยลุงเท่งได้ทำเสร็จไปประมาณ 5 เดือนแล้วครับขณะนี้ชาวบ้านได้รอใช้น้ำอยู่ไม่ทราบว่าผลการตรวจสอบตรวจรับเสร็จสิ้นสมบูรณ์ไปแล้วหรือยัง บ่อสามารถใช้งานได้หรือยังแจ้งให้ชาวบ้านทราบด้วยครับชาวบ้านเขารออยู่ครับ เรื่องที่ 3 ตามที่ได้รับเงินชลประทานที่จะก่อสร้างอาคารบังคับน้ำซึ่งในการประชุมครั้งที่ผ่านมาผมก็ได้เสนอที่ประชุมให้ อบต.เขาขาว ในฐานะผู้ดูแลถนนว่าให้ลงไปตรวจสอบถนนที่มีช่วงของการก่อสร้างอาคารบังคับน้ำไม่ทราบว่าได้ลงไปตรวจสอบดูรึยังเพราะจากการที่ผมได้ลงไปดู ผู้รับจ้างก่อสร้างอาคารบังคับน้ำได้ก่อสร้างอาคารบังคับน้ำเลยติดถนนขึ้นมาและมีการก่อสร้างออกไปอีกด้านนึง และขณะนี้ส่วนที่มีการก่อสร้างเพิ่ม น้ำก็พุ่งขี้นบนถนนเลยครับ และเมื่อวันก่อนหน้านี้ผมได้ถ่ายรูปให้ท่านผู้บริหารดูรวมถึงท่านปลัดไม่ทราบว่าไปตรวจสอบและทำหนังสือไปยังชลประทานแล้วหรือยังครับ ฝากท่านไปดำเนินการด้วยนะครับ เรื่องที่ 4 เรื่องถนนซอยลุงเท่งบริเวณในที่นาจุดบ้านนายประจวบ ชัยณรงค์ ส่วนนี้ผมก็ได้ถ่ายรูปส่งให้ผู้บริหารและท่านปลัดประมาณ 2 สัปดาห์ที่ผ่านมาและผมก็ได้เขียนคำร้องส่งเรียบร้อยแล้วไม่ทราบว่าได้ลงตรวจสอบบ้างหรือยังครับ เพราะในขณะนี้รถยนต์ธรรมดาไม่สามารถขับผ่านได้ต้องใช้รถเกียร์โฟวินมาลากครับยิ่งช่วงฝนตกรถไม่สามารถวิ่งได้เลยครับ และถนนเส้นนั้นก็มีพี่น้องชาวบ้านใช้เส้นทางอยู่ประมาณ 20 ครัวเรือนที่ต้องใช้ในชีวิตประจำวันเพื่อใช้ในการวิ่งพืชผลเกษตรเรื่องนี้เป็นเรื่องเร่งด่วนช่วยตรวจสอบด้วยครับ และอีกสายคือสายบ้านผู้ใหญ่บุญฤทธิ์ จุดควนบ้านนายตะวัน คงเรือง ช่วยลงไปดูด้วยครับ เพราะพี่น้องประชาชนต้องใช้ในการขนส่งสินค้าทางการเกษตรจำนวนมากครับ ขอบคุณครับ

**นายดำรงค์ อุ่นศร ประธานสภาฯ** มีท่านสมาชิกท่านอื่นอีกไหมครับ ขอเชิญท่านสมาชิก หมู่ที่ 3 ครับ

**นางสาวพิสมัย สีใส สมาชิกสภาฯ หมู่ที่** 3 กราบเรียนท่านประธานสภาฯที่เคารพเพื่อนสมาชิกและคณะผู้บริหารทุกท่าน ดิฉันนางสาวพิสมัย สีใส สมาชิกสภาฯ หมู่ที่ 3 ดิฉันจะถามท่านนายกค่ะ แต่ท่านนายกไม่อยู่มีแต่เก้าอี้ไม่ทราบว่าจะมีใครให้คำตอบได้บ้าง เพราะเป็นเรื่องที่ท่านนายกรับปากไว้ เรื่องปรับปรุงโครงการจ่ายขาดเจ็ดล้านกว่า จุดบ้านนางวิภู ที่ท่อมันหลุดอยู่ที่ดิฉันถ่ายลงไลน์ไปให้ดูนั้นระหว่างอดีตกับปัจจุบัน แต่ปัจจุบันก็ยังเหมือนเดิมและท่านนายกได้บอกว่าจะให้ผู้รับเหมาดำเนินการให้ ดิฉันอยากทราบผู้รับเหมายังอยู่ในโลกนี้หรือไม่ค่ะที่ท่านยังไม่ได้ดำเนินการค่ะ ขอบคุณค่ะ

**นายดำรงค์ อุ่นศร ประธานสภาฯ** มีท่านสมาชิกท่านอื่นอีกไหมครับ ถ้าไม่มีผมอยากให้ท่านผู้บริหารช่วยชี้แจงหน่อยครับ ไม่ทราบว่าท่านสมโชค รองนายกองค์การบริหารส่วนตำบลสามารถชี้แจงได้ไหมครับ

**นายสมโชค สิทธิพงศ์ รองนายกองค์การบริหารส่วนตำบล** กราบเรียนท่านประธานที่เคารพ ต้องขออภัยด้วยครับ ผมไม่มีรายละเอียดครับ

**นายดำรงค์ อุ่นศร ประธานสภาฯ** ไม่ทราบว่ามีท่านผู้บริหารท่านใดสามารถชี้แจงได้ไหมค่ะ

**นางวจินา หนูแก้ว เลขานายกองค์การบริหารส่วนตำบล** กราบเรียนท่านประธานที่เคารพ เรื่องที่ท่านสมาชิกหมู่ที่ 3 ได้สอบถามมานั้น ดิฉันก็ได้ลงไปดูแล้ว และเขียนคำร้องไปแล้ว และกำลังดำเนินการอยู่นะค่ะ ขอบคุณค่ะ

**นายดำรงค์ อุ่นศร ประธานสภาฯ** เรื่องนี้ผมขอฝากด้วยนะครับ เพราะเป็นความเดือดร้อนของชาวบ้านอีกอย่างตรงนั้นเป็นจุดที่มีโรงงานน้ำยางด้วยครับ ยังมีท่านสมาชิกท่านอื่นไหมครับ หากไม่มีผมขอให้ นิติกรที่รับเรื่องโครงการเศรษฐกิจชุมชนชี้แจงว่าตอนนี้ดำเนินการไปอย่างไรแล้วครับ

**นายชิโนรส ประลมพ์กาญจน์ นิติกร** กราบเรียนท่านประธานที่เคารพท่านสมาชิกสภาทุกท่านและคณะผู้บริหาร ผมขอชี้แจงและอธิบายให้ทราบดังนี้ครับ ที่ผมรับผิดชอบอยู่ตอนนี้ก็มีอยู่ 4 กลุ่ม ตอนนี้อยู่ในขั้นตอนของการบังคับคดีครับ

**นายดำรงค์ อุ่นศร ประธานสภาฯ** ยังมีท่านอื่นไหมครับ เมื่อไม่มีผมปิดประชุมครับ

**เลิกประชุมเวลา** **เวลา 16.00 น.**

(ลงชื่อ)............................................................ผู้จดรายงานการประชุม

(นายไพรัช พยาบาล)

เลขานุการสภาองค์การบริหารส่วนตำบลเขาขาว

###### (ลงชื่อ)..........................………………………….........

(นายดำรงค์ อุ่นศร)

ประธานสภาองค์การบริหารส่วนตำบลเขาขาว

**รายงานการประชุมสภาองค์การบริหารส่วนตำบลเขาขาว**

**สมัยวิสามัญ สมัยที่ 3 ประจำปี พ.ศ.2562**

**เมื่อวันอังคาร ที่ 29 ตุลาคม 2560 เวลา 13.0๐ น.**

ข้าพเจ้าคณะกรรมการตรวจรายงานการประชุม ผู้มีรายชื่อท้ายนี้ ได้ทำการตรวจสอบรายงานการประชุม สภาองค์การบริหารส่วนตำบลเขาขาว สมัยวิสามัญ สมัยที่ 3 ประจำปี พ.ศ.2562 เมื่อวันอังคาร ที่ 29 ตุลาคม พ.ศ.2562 ตามรายงานการประชุมสภา ซึ่งเลขานุการสภาองค์การบริหารส่วนตำบลเขาขาวได้จดไว้ เป็นที่เรียบร้อยแล้ว

ปรากฏว่ารายงานการประชุมมีความถูกต้องครบถ้วน สมบูรณ์และไม่มีข้อความที่ไม่เหมาะสมแต่ประการใด จึงได้ลงลายมือชื่อรับรองการตรวจรายงานการประชุมไว้เป็นที่เรียบร้อยแล้ว เมื่อวันจันทร์ ที่ 4 พฤศจิกายน พ.ศ.2562

(ลงชื่อ)...........................................................ประธานกรรมการตรวจรายงานฯ (นายเกรียงไกร หนูนวล)

สมาชิกสภา อบต.เขาขาว หมู่ที่ 7

(ลงชื่อ)...........................................................กรรมการตรวจรายงานฯ (นายสมโชค คงทอง)

สมาชิกสภา อบต.เขาขาว หมู่ที่ 9

(ลงชื่อ)...........................................................กรรมการ/เลขานุการตรวจรายงานฯ (นางสาวพิสมัย สีใส)

สมาชิกสภา อบต.เขาขาว หมู่ที่ 3